เงินกู้รัฐดันหนี้สาธารณะพุ่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — หนี้สาธารณะ พ.ค. ปูดอีก 3.5 หมื่นล้านบาท
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) เปิดเผยว่า หนี้สาธารณะวันที่ 31 พ.ค. 2553 มีจำนวน 4.14 ล้านล้านบาท หรือ 42.59% ของจีดีพีเมื่อเทียบกับเดือนก่อน หนี้สาธารณะเพิ่มขึ้นสุทธิ 3.52 หมื่นล้านบาท 
ทั้งนี้ การเพิ่มขึ้นสุทธิของหนี้สาธารณะคงค้างเมื่อเปรียบเทียบกับเดือนที่ผ่านมานั้น เกิดจากการเพิ่มขึ้นของหนี้ที่รัฐบาลกู้โดยตรง โดยเพิ่มขึ้นสุทธิ 3.27 หมื่นล้านบาท เนื่องจากการออกพันธบัตรรัฐบาลเพื่อชดเชยการขาดดุลงบประมาณ ประมาณ 3.7 หมื่นล้านบาท และได้เบิกเงินกู้ภายใต้พระราชกำหนดให้อำนาจกระทรวงการคลังกู้เงินเพื่อฟื้นฟูและเสริมสร้างความมั่นคงทางเศรษฐกิจ พ.ศ. 2552 เพื่อดำเนินการตามแผนปฏิบัติการไทยเข้มแข็ง 2555 ในปีงบประมาณ พ.ศ. 2553 จำนวน 2.7 หมื่นล้านบาท
นอกจากนี้ ยังได้ดำเนินการออกพันธบัตรรัฐบาลเพื่อปรับโครงสร้างหนี้พันธบัตรรัฐบาลที่ออกมาภายใต้พระราชกำหนด ให้อำนาจกระทรวงการคลังกู้เงินและจัดการเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงิน พ.ศ. 2541 (FIDF 1) ที่ครบกำหนดในเดือน เม.ย. 2553 จำนวน 8,000 ล้านบาท และนำเงินที่ได้ไปชำระคืนต้นเงินกู้ระยะสั้น และเงินในบัญชีเงินฝากกระทรวงการคลัง (FIDF 1 และ FIDF 3) 2,385 ล้านบาท
สำหรับหนี้รัฐวิสาหกิจที่ไม่เป็นสถาบันการเงินเพิ่มขึ้นสุทธิ 1.37 หมื่นล้านบาท ที่สำคัญเกิดจากการเพิ่มขึ้นของหนี้ต่างประเทศ เนื่องจากอัตราแลกเปลี่ยนสกุลเงินบาทต่อเหรียญสหรัฐที่สูงขึ้น ทำให้การเปลี่ยนแปลงสุทธิของหนี้ต่างประเทศในรูปเงินเหรียญสหรัฐ เมื่อแปลงเป็นเงินบาทเพิ่มขึ้น